Wolfgang Klein - La pandă Cu logică nu se poate explica ce fac eu aici De parcă nu aş şti ce mă aşteaptă Şi dacă sunt aşa de prost să îngheţ în frigul ăsta nemernic, trebuia măcar să mă îmbrac ca lumea şi să-mi iau ceva mai gros pe mine, nu hanorakul ăsta de vară Dar când am plecat de acasă înca nu se lăsase ninsoarea asta abundentă şi frigul ăsta crâncen Picioarele mele sigur sunt îngheţate pe trotuar şi nu o să pot s-o iau din loc În orice caz nu mi le mai simt De o oră trebuia să mă piş Îngheţat şi cu vezica plină! Ce combinaţie Dacă nu ar fi aşa de serioasă treaba, aş începe să râd De ce oare sunt aşa un bou şi stau aici de ore întregi Ca să ştiu un lucru, de care de fapt sunt sigur dinainte? Aha Uite că vine! Braţ la braţ cu debilul ăsta de Mihai Uite că acum se ţin de mână ca o pereche după prima noapte împreună Le doresc să le îngheţe mâinile Dar atunci o să rămână toata viaţa împreună ca nişte siamezi Simt că leşin De abia mă mai ţin pe picioare Sper că nu au de gând să meargă prea departe pe jos Sau măcar să ia metroul Aha, uite că se duc la “Stuf” Probabil vor să stea la lumina lumânarilor, să bea un vin împreună şi să se uite romantic unul la altul Probabil or să discute de prostul care stă singur acasă la televizor, neştiind ce se petrece în jurul lui Nu mai simt frigul din cauza nervilor şi încep să tremur, gândindu-mă la cele cinci ore de sex pe care le-au avut acasă la el şi acuma, aşa de încheiere, vor să ciocnească paharele Dacă Ana ar şti că-i urmaresc, cred că s-ar face că nu-l cunoaşte pe porcul ăsta Dar fiindcă Ana nu ştie asta, îl strânge şi mai tare, chiar se lipeşte şi mai tare de el şi cu o mană il apucă de fund Blestem pe capul ei! Nu are nici un fel de scrupul? Nu se gândeşte oare puţin şi la mine? Puţin aşa, cu restul creierului care i-a rămas dupa aceste cinci ore? Pe mine nu m-a apucat niciodată de fund Mai ales că fundul meu este mai frumos ca al boului ăstuia Nu aş fi crezut că-i aşa o scorpie! Nu pot sa intru în local Toţi ne ştiu, că prea des am fost amândoi şi am băut un vin împreună, ne-am uitat romantic unul la altul şi ne-am şoptit lucruri frumoase … Ce să fac? Să-i dau în cap la bovina asta? Să le dau în cap la amândoi? Nu sunt tipul ăsta O să-mi caut un loc mai la adăpost şi o să aştept până ce pleacă Acum vreau neaparat să ştiu ce se întâmplă Nici nu vreau să ştiu, ce-o să-mi povesteacă Ana când se va întoarce acasă Probabil o să se uite în ochii mei şi o să-mi spună că a întâlnit-o pe cea mai bună prietenă a ei şi că a trebuit să bea un pahar cu ea, că nu a mai văzut-o de un car de ani Sau că mama ei e bolnavă, bunica a cazut pe gheaţă asta şi şi-a rupt piciorul … Ion Creanga sa-r amuza în mod sigur Dacă nu ştiam adevărul, în mod sigur mi-ar fi dat lacrimile Ce vrajitoare, acasă face pe soţia iubitoare şi aici pe amanta în focuri În mod sigur are mâna pe piciorul lui şi să uita cu ochii ei verzi la el sau chiar se pupă Nici nu pot să mă gândesc la asta De fapt am şi alte probleme: daca îmi ating nasul, probabil o să cadă jos, aşa e de îngheţat De urechi nu mai vorbesc În barbă s-au format ţurţuri Bine că porumbeii s-au culcat, că eram bun de statuie Dar cea mai mare problemă este că tot mai trebuie sa ma piş Deci nici nu pot să sar de pe un picior pe altul, că în mod sigur fac pe mine Să-i dau drumul în pantaloni? Ar îngheţa imediat şi o să arăt ca un om de zapadă pe care s-au pişat câinii Ieşiţi odată!!! Credeţi că vreau să stau toată noaptea aici? Poate mă îmbolnăvesc şi chiar mor Nu o să vă fac bucuria asta Am hotărât să trăiesc 100 de ani şi să vă fac viaţa cât mai grea cu putinţa Nu e şi aşa destul de greu? Şi acuma şi asta Soţia mea are un amant Să intru în pământ, nu alta Dupa ce că muncesc zi şi noapte ca să aibe ea ce cheltui, îi mai plateşte şi consumaţia amantului cu banii mei Na, lasă ca vii tu acasa! O să vezi tu, îţi dau eu tromboane sau alte poveşti Eu am vazut moartea cu ochii Şi tu? Eu aproape că m-am pişat pe mine Şi tu? Nu! Cu mine n-o să-ţi meargă O să mă cunoşti tu O să cunoşti o parte din mine pe care încă nu ai cunoscut-o Hai numai acasă Ah, uite-i că vin Dar de ce se opresc? Probabil au chemat un taxi Atunci am belit-o Aici nu gaseşti maşină, mai ales la ora asta Şi eu ce mă fac? Să fug dupa maşină? Poate e mai bine ca înainte de a veni maşina să mă duc la ei şi să le dau câte o palmă la fiecare Dacă Mihai e mai tare ca mine şi-mi sparge dantura cea nouă? Sau să-i spun Anei că o să divorţez? Să se mute la el, măcar o să am eu mai mult loc şi în sfârşit o să scap şi de javra aia de câine, care face pe persanul meu nou Trebuie să mă grăbesc să nu plece Aşa am să fac Am să mă impun Traversez repede strada “Mihai? Ana? Ia auziţi, băi! La asta nu v-aţi aşteptat, nu-i aşa? Va aştept de şase ore …” Nu am cunoscut-o pe fată Asta e El era într-adevar Mihai, dar pe ea nu am mai văzut-o De fapt seamană la figura cu Ana, dar se vede de la o poştă că nu este soţia mea “Ce faci pe vremea asta singur pe stradă, vrei să te îmbolnăveşti? Unde-i Ana?” Nu am nici un chef să-i raspund la întrebare Ma uit la ea, dau din cap şi o iau la fugă Trebuie să ajung acasă Ana are dreptate Neaparat trebuie să mă duc la doctor În ultima vreme nu prea mai văd bine Sau poate trec eu mâine pe la optica medicală şi-mi comand nişte ochelari ca lumea E foarte grijulie cu mine, soţia mea Ana Nu v-am spus asta întotdeauna? Nu? Soţia mea Ana e cea mai bună soţie din lume! 